שלושת הגימלים: שערים לעמיוּת יהודית

**אושוויץ או הר סיני?**

מאת דויד הרטמן

המודל של הר סיני מעורר בעם היהודי את תחושת האחריות הנפלאה כלפי היותו עם קדוש. בהר סיני אנחנו מגלים את תביעתו המוחלטת של אלוהים: אנחנו מגלים מי אנחנו על ידי מעשינו. הר סיני קורא לנו לפעולה, להתעוררות מוסרית, לחיים המלווים תמידית באתגרים של בניית חברה מוסרית וצודקת, אשר תמחיש את מלכות האל בהיסטוריה. הר סיני יוצר חמלה ופתיחות לדרישות של התעלות עצמית. מבחינה זו, זהו הניגוד המוחלט לנרקיסיזם המוסרי שעלול לנבוע מסבל ותחושת קורבן.

[...] מעמד הר סיני אינו אומר לנו דבר על הטוהר המוסרי של האומה היהודית, אלא על חשיבות השאיפה לחיות על פי המצוות. מעמד הר סיני חושף שוב ושוב את העם היהודי לשאיפות הנביאים ולביקורתם. היהודים מעולם לא פחדו מהכישלון ליישם את האחריות שניתנה להם בברית עם אלוהים.

מיד אחרי הסיפור על ההתגלות בהר סיני, מזכירים לנו את חוסר האמון של בני ישראל בברית באמצעות התיאור הדרמטי של מעשה עגל הזהב. מעמד הר סיני בא ללמדנו שאין שום משמעות לבחירה בנו בלי ביקורת עלינו, דהיינו אין פריבילגיות ללא דרישות.

[...] חשוב לזכור שהעם היהודי לא יצא מתנאי הסבל במצרים ישירות לארץ המובטחת. תחילה הלכנו להר סיני, כרתנו ברית עם אלוהים, ונשבענו אמונים למצוות. בילינו שנים רבות במדבר עד שהשלנו מעלינו את אדרת העבדות.

**נאומו של אנטולי (נתן) שרנסקי**

בוועידה העולמית השנייה למען יהודי ברית המועצות, פברואר 1976.

"לידתנו מחדש כיהודים העניקה לנו תחושה חדשה של אחריות כלפי עמנו. בימים הקרובים, ב-24 בפברואר, נחגוג שנה להפגנה שלנו בשם אסירי ציון, שלאחריה שני משתתפים מההפגנה [...] נכלאו. ואולם, אנו ממשיכים את המאבק למען ידידינו בדיוק כשם שאתם ממשיכים את המאבק למעננו, למענם ולמען גורלם של כל יהודי ברית המועצות. אנו חולקים עמכם היום את תחושת האחריות שלכם למען עמנו. תמיכתכם החזקה והסולידריות שלכם אתנו מקלה עלינו ונותנת לנו תקווה. בשנה הבאה בירושלים הבנויה. תודה לכם."

**רבי אברהם יהושע השל**

חוסר הביטחון שבחירות: מאמרים על הקיום האנושי (ניו יורק: הוצאת נונדיי, 1967)

"ישנה טראומה מוסרית נוראה שרודפת רבים מאתנו: הכישלון לעשות את כל מה שאפשר [...] כדי להציל את היהודים שסובלים תחת היטלר. יש סיוט חדש שמפחיד אותי היום: חוסר מודעותנו להיותנו מעורבים בכישלון חדש, בהזנחה טרגית של חובתנו. יהדות מזרח אירופה נעלמה. יהדות רוסיה היא שארית הפליטה האחרונה של תהילה רוחנית שלא קיימת יותר [...]. הבה לא ניתן למאה העשרים להיכנס לספרי ההיסטוריה היהודית בתור המאה של הרס פיזי ורוחני."

ב-2010 הקציבה ממשלת ישראל 50,278,000 שקלים ל"תגלית" ו-49,808,000 שקלים לחינוך יהודי מחוץ לישראל, וביחד יותר ממאה מיליון לקרנות ממשלתיות ישראליות לטובת יהדות התפוצות.

מקור: [http://budget.msh.gov.il/#00040228,2010,0,1,1,1,0,0,0,0,0,0](http://budget.msh.gov.il/#00040228%2C2010%2C0%2C1%2C1%2C1%2C0%2C0%2C0%2C0%2C0%2C0)

**דיון עם רות מסינגר, נשיאת ארגון שירות העולם היהודי האמריקני**

מרכז ברקלי לדת, שלום ועניינים עולמיים, 2009

ארגון שירות העולם היהודי האמריקני ביקש להעסיק אותי. מה שמצא חן בעיניי היה שהם היו ללא מטרות רווח ושהם ביטאו גישה שורשית לעבודה הומניטרית [...]. עניינים אלו היו הרבה יותר רלבנטיים מאשר העובדה שהם היו ארגון יהודי [...]. הבנתי בזמנו שזאת אפשרות די מדהימה. היא העניקה לי הזדמנות ללמוד יותר על טקסטים יהודיים, ואף לדבר באופן מפורש, כפי שלא עשיתי בפוליטיקה, על הקשר בין יהדות וצדק חברתי. היא נתנה לי הזדמנות לדבר עם המוני אנשים בקהילה היהודית על העובדה שנדמה כי היהדות לא מספיק מדגישה את ההיבט הדתי של הצדק החברתי.

*מה הופך להבנתך את הארגון הזה ליהודי?*

הצהרת כוונותינו אומרת שיש לנו משימה כפולה. החלק הראשון הוא מיגור העוני, המחלות והרעב, והחלק השני הוא חינוך הקהילה היהודית בענייני אחריות חברתית גלובלית. לעיתים קרובות למדי היהודים, או כך לפחות זה נדמה, מרוכזים בענייני הקהילה היהודית, ולא באחרים שזקוקים לעזרה. אנו בשירות העולם היהודי האמריקני סבורים שהאמונה היהודית דורשת שאנשים ישימו לב לאחר, לזר. פתגם יהודי עתיק אומר שאם כל צרות העולם היו מונחות על כף אחת שלך המאזניים, ועוני היה מונח על הכף האחרת, אז העוני היה כבד יותר. רעיון זה מנחה אותנו.

היו ארגונים יהודיים רבים שעשו עבודה הומניטרית או נגד עוני, אך לרוב היה זה בתוך הקהילה היהודית. לא היו רבים שהרחיבו את מעגל המחויבות לשאר העולם.

מנקודת המבט של עיגון עבודתנו ביהדות, אנו עושים שימוש רב במושג תיקון עולם. אני מדברת רבות על כך שהכתבים מלמדים אותנו שכל אדם נעשה בצלם אלוהים, ומדגישה שלימוד זה מוביל ישירות להתחייבות הומניטרית או למצווה.

מקור: <https://berkleycenter.georgetown.edu/interviews/a-discussion-with-ruth-messinger-president-american-jewish-world-service>

דרך איזה שער את/ה מתחבר/ת לעולם היהודי? למה את/ה מסכים/ה בכל שער? למה את/ה לא מסכים/ה? מה מקומה של ישראל בכל שער?